Ροζέριο Σένι

Ο Ροζέριο Σένι (πορτογαλικά: Rogério Ceni, γενν. 22 Ιανουαρίου 1973) είναι Βραζιλιάνος πρώην ποδοσφαιριστής, ο οποίος αγωνιζόταν ως τερματοφύλακας και νυν προπονητής ποδοσφαίρου. Σε συλλογικό επίπεδο, αγωνίστηκε σχεδόν αποκλειστικά με τη Σάο Πάολο ΦΚ και παρότι τερματοφύλακας, σημείωσε 129 τέρματα μέσω εκτελέσεων φάουλ και πέναλτι, τα περισσότερα στην ιστορία του αθλήματος για παίκτη της θέσης του. Τα 59 από αυτά προήλθαν από απ' ευθείας εκτελέσεις φάουλ, όπου συγκαταλέγεται στους 12 πρώτους όλων των εποχών.

 Σταδιοδρομία 
Ξεκίνησε το άθλημα ως έφηβος με την Σινόπ ΦΚ με την οποία είχε τη δυνατότητα να αγωνιστεί σε 12 αγώνες του πολιτειακού πρωταθλήματος του Μάτο Γκρόσο. Το 1990 εντάχθηκε στη Σάο Πάολο Φουτεμπόλ Κλούμπε, αρχικά στην ομάδα νέων και τρία χρόνια αργότερα στην ανδρική. Παρέμεινε συνολικά επί 25 χρόνια και μέχρι να αποχωρήσει της ενεργού δράσης το 2015 στην ηλικία των 42 ετών, έχοντας κατακτήσει το Παγκόσμιο Κύπελλο Συλλόγων (2005) και το Κόπα Λιμπερταδόρες τρεις φορές (1992, 1993, 2005). Στον τελικό του μεγαλύτερου τρόπαιου της καριέρας του το 2005, η Σάο Πάολο νίκησε τη Λίβερπουλ με δικό του γκολ.  Σε 22 σεζόν πρωταθλήματος επιπέδου πρώτης κατηγορίας συμμετείχε σε 882 αγώνες και είναι δεύτερος στον κόσμο όλων των εποχών. Σύμφωνα με τα Παγκόσμια Ρεκόρ Γκίνες είναι επίσης ο ποδοσφαιριστής με τη μεγαλύτερη καριέρα ως παίκτης και αρχηγός της ίδιας ποδοσφαιρικής ομάδας. Έξι φορές έλαβε το Bola de Prata, ένα βραβείο που απονέμεται από το περιοδικό Placar στον καλύτερο παίκτη στη θέση του κατά τη διάρκεια του Πρωταθλήματος Βραζιλίας, και το 2008, εκτός από το ασημένιο τρόπαιο, έλαβε το Bola de Ouro ως ο καλύτερος παίκτης στο Πρωτάθλημα Βραζιλίας. Είναι ο δεύτερος πιο πολυβραβευμένος παίκτης στην ιστορία του βραζιλιάνικου ποδοσφαίρου με το βραβείο Bola de Prata, πίσω μόνο από τον Ζίκο. 

Για την Εθνική Βραζιλίας πραγματοποίησε συνολικά 17 συμμετοχές. Συμμετείχε σε δύο Παγκόσμια Κύπελλα. Κατέκτησε αυτό του 2002, χωρίς όμως να αγωνιστεί ούτε ένα λεπτό. Σε αυτό του 2006 είχε μια συμμετοχή στον τρίτο αγώνα της φάσης των ομίλων. Στην νίκη της Βραζιλίας με 4-1 εναντίον της Ιαπωνίας, μπήκε αλλαγή στο 82ο λεπτό στην θέση του Ντίντα. Κλείνοντας την καριέρα του είχε αγωνιστεί σε τουλάχιστον 1.232 επίσημες συναντήσεις, ένα από τα μεγαλύτερα σύνολα στην ποδοσφαιρική ιστορία.

 Τίτλοι 
Με την Εθνική Βραζιλίας
 Παγκόσμιο Κύπελλο: 2002
 Κύπελλο Συνομοσπονδιών: 1997.
Με τη Σάο Πάολο Φ.Κ.
 Παγκόσμιο Κύπελλο Συλλόγων: 2005
 Διηπειρωτικό Κύπελλο: 1993
 Κόπα Λιμπερταδόρες (2): 1993, 2005
 Κόπα CONMEBOL: 1994
 Κόπα Σουδαμερικάνα: 2012
 Ρεκόπα Σουδαμερικάνα (2): 1993, 1994
 Πρωταθλήματα Βραζιλίας (3): 2006, 2007, 2008
 Πρωταθλήματα Παουλίστα Α1 (3): 1998, 2000, 2005.

 Δείτε επίσης 
 Κατάλογος ποδοσφαιριστών ανδρών με τις περισσότερες επίσημες εμφανίσεις

 Παραπομπές 

 Εξωτερικοί σύνδεσμοι 

 Rogerio Ceni profile , goal.com 
 25 anos do primeiro gol de Rogério Ceni  

Κατηγορία:Βραζιλιάνοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Βραζιλιάνοι γερμανικής καταγωγής
Κατηγορία:Βραζιλιάνοι ιταλικής καταγωγής
Κατηγορία:Ποδοσφαιριστές Εθνικής Βραζιλίας
Κατηγορία:Ποδοσφαιριστές Κυπέλλου Συνομοσπονδιών FIFA 1997
Κατηγορία:Παίκτες νικητές Κυπέλλου Συνομοσπονδιών FIFA
Κατηγορία:Ποδοσφαιριστές Παγκοσμίου Κυπέλλου 2002
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Παγκοσμίου Κυπέλλου 2006
Κατηγορία:Ποδοσφαιριστές Σάο Πάολο Φουτεμπόλ Κλούμπε
Κατηγορία:Ποδοσφαιριστές Καμπεονάτο Μπραζιλέιρο Σέριε Α
Κατηγορία:Παίκτες νικητές Κόπα Λιμπερταδόρες
Κατηγορία:Τερματοφύλακες ποδοσφαιριστές που έχουν βάλει γκολ
Κατηγορία:Βραζιλιάνοι προπονητές ποδοσφαίρου
Κατηγορία:Προπονητές ποδοσφαίρου Σάο Πάολο Φουτεμπόλ Κλούμπε
Κατηγορία:Προπονητές ποδοσφαίρου Φορταλέζα Εσπόρτε Κλούμπε
Κατηγορία:Προπονητές ποδοσφαίρου Κρουζέιρο Εσπόρτε Κλούμπε
Κατηγορία:Προπονητές ποδοσφαίρου Κλούμπε ντε Ρεγκάτας ντο Φλαμένγκο